स्वास्थ्य :आंगनबाड़ी में होगी स्वास्थ्य जांच
बीकानेर | चिकित्साएवं स्वास्थ्य विभाग की ओर से 18 साल तक के बच्चों के स्वास्थ्य की जांच के लिए विशेष कार्यक्रम चलाया जाएगा। जिला प्रजनन एवं बाल स्वास्थ्य अधिकारी डॉ. रमेश गुप्ता ने बताया कि कार्यक्रम ब्लॉक स्तर पर चरणबद्ध से पांच जनवरी से 14 जनवरी तक आंगनबाड़ी केन्द्र पर और 15 जनवरी से दस मार्च तक सरकारी स्कूलों में चलाया जाएगा। जिसमें मोबाइल हैल्थ टीम आंगनबाड़ी केन्द्रों एवं स्कूलों में जाकर बच्चों के स्वास्थ्य की जांच करेगी।
इसके लिए हैल्थ टीम को प्रशिक्षण जिला स्तर पर दिया जाएगा। हैल्थ टीम में आयुष चिकित्सकों एवं पैरामेडिकल स्टॉफ को शामिल किया जाएगा।
hin_Deva hin_Deva hin_Deva